Упутство за израду семинарског рада из предмета Локална самоуправа
Семинарски рад из предмета Локална самоуправа ради се према општим правилима за израду семинарских радова. Дужина обрађене теме треба да буде између 10 и 15 страница. Студенти тему бирају са листе понуђених тема, уз сагласност наставника. Одбрана семинарског рада врши се у термину консултација. Семинарски рад могуће је бранити до 22. 12. 2025 године. Семинарски рад се коричи у спиралу и један примерак се предаје наставнику приликом одбране.
Правила за израду семинарских радова:
Семинарски рад садржи редом: насловну страну, садржај, увод, централни део рада, закључак и литературу. 
Насловна страна садржи: 
· Горе десно: логотип и назив академије
· На средини, центрирано: ознаку "Семинарски рад", у сл. реду назив предмета и у сл. реду тему рада
· Доле лево: ознаку "Ментор:" и име ментора
· Доле десно: ознаку "Студент:", име и број индекса студента
· На дну, центрирано: место и година 

Приликом навођења литературе одвојити три целине:

- Литература (уџбеници, монографије, зборници и сл.)
презиме и име аутора, назив дела, издавач, година издања, место 
- Прописи
назив прописа ("назив службеног гласила", број/година)
- Веб странице
пун линк из претраживача, датум приступа страници

Користити најмање три извора, укључујући и уџбеник.

Форма рада:
Формат папира А4, све маргине по 2,5 центиметара, проред текста 1, фонт Times New Roman величине 12, ћирилично писмо. Текст је потребно поравнати (Justify). Странице нумерисати. Цитате наводити у фусноти (назив, аутор, издавач, година и бр. стране).

Списак тема за семинарске радове из предмета Локална самоуправа:
1. Појам и основна обележја локалне самоуправе
2. Правни основи и социјални корени локалне самоуправе
3. Територијализација локалне самоуправе: величина и степени јединица локалне самоуправе
4. Типови и степени локалне власти
5. Делокруг рада локалне самоуправе
6. Правна заштита локалне самоуправе
7. Међународно - правно уређивање локалне самоуправе
8. Европски стандарди локалне самоуправе
9. Начин уређивања и правни извори локалне самоуправе у Републици Србији
10. Правни положај јединица локалне самоуправе
11. Децентрализација унутар града као јединице локалне самоуправе
12. Правни положај јединица локалне самоуправе у упоредном праву
13. Правни положај главног града
14. Комунална милиција
15. Послови локалне самоуправе
16. Поверавање јавних овлашћења
17. Органи - организација јединица локалне самоуправе
18. Општинска управа
19. Односи републичких органа и органа јединица локалне самоуправе
20. Финансирање локалне самоуправе
21. Самодопринос
22. Референдум и грађанска иницијатива
23. Имовина (својина) локалне самоуправе
24. Јавне набавке на нивоу јединице локалне самоуправе
25. Локални изборни систем
